Den Vest-Sjællandske Avis, 1833-10-15
Der berettes fra Wien: at Carl den X. har pludselig forladt Prag og har begivet sig med Hertugen af Bordeaux til Gräz i Steiermark. Det synes som at Kongen har følt sig foruleiliget af de mange unge Mennesker, som ankom dertil fra Frankerige og har derfor begivet sig til Gräz, hvor allerede længe et Slot var tilberedet for ham. Hertugen af Bordeaux, som var omgivet af sit Huuses Officere var allerede afreist flere Timer førend Carl den X. Hertuginden af Berrisom Hr. von Mondel havde truffet i Bologna, vil nu formodentligen forblige i Gräz istedet for at begive sig til Prag. Hertuginden er ledsaget af sin Gemal Greven af Luechest Palli. Hr. v. Chateaubriand var nogle Dage tilforn ankommen til Prag og havde havt Audience hos Carl den X; han skal have begivet sig dertil i en Mission fra Hertuginden af Berri. Et Fransk Blad siger, at Carl den X. har med Misfornøielse betragtet det Øieblik, hvori hans Sønnesøn har opnaaet den Alder, at han kan bestige fin indbildte Throne, og at den Østerrigske Keiser har biefaldet hans Synsmaade. Carl den X. skal have erklæret, at hans Abdication i Rambouillet til Fordel for Hertugen af Bordeaux var bundet til den Betingelse, at Henrik den V. skulde udraabes til Konge under Hertugen af Orleans Formynderskab; men da denne betingelse ikke er bleven opfyldet, saa vare alle hans Beslutninger med Hensyn dertil blevne ophævede. Hertuginden af Angouleme biefaldt denne Resolution; thi om Hertugen tales aldrig. Hoffet i Prag havde vægret sig ved at erkiende Hertuginden af Berris Regentskabs Titel naar hun ikke kunde stille sig i Spidsen for 25,000 Mand, og da hendes Plan mislykkedes, saa blev Hr. v. Pastoret afviist, der som Frankerigs Canzler havde begivet sig til Prag for at føre Hertugen af Bordeaurs Majorennitet til Protokol. Hertuginden af Berri søgte efter sin Frigivelse at nærme sig til sin første Gemals Familie og betiente sig at Hr. v. Chateaubriand til Underhandler. Valget var uheldigt, da han hverken var yndet af Carl den X. eller af Hertuginden af Angouleme. Hoffet har erklæret af christelig Kiærlighed at ville igjen modtage Hertuginden af Berri under følgende 3 Betingelser: 1) at hun skal bevise at hun har været formælet for sin Conception; 2) at Hr. v. Mesnars skal afskediges i Unaade, som skal have udviist sig for eftergivende i sit Tilsyn; 3) Hertuginden skal renoncere paa Regentskabet og paa Hertugen af Bordeaux Fordringer paa Kongedømmet. Hertugindens Svar er endnu ikke bekiendt. Carlisterne synes at være uvisse om hvem de skulle egentlig antage for Konge. Denne Tøist i den ældre Bourbonske Linie bliver derved saameget meere ubetydelig som at de 3 østlige Monarker skulle have besluttet ikke at ville gribe til nogen Forholdsregel til Fordeel for Henrik den V. - Hs. Majestæt den Østerrigske Keiser har begivet sig til Brunn i Mähren, hvor han har bivaanet Troppernes Øvelse i Leiren ved Turas. Der er, ifølge den Østerrigske Jagtager, mødt ham det Vanheld, at han kom til et Sted, som var giennemblødt af Regnen, hvori Hesten saaledes sank ned, at den i sin Bestræbelse for at arbeide sig op deraf faldt om paa Siden med Hs. Majestæt, hvorved Keiserens Klæder vel bleve giennemvaade, men Monarkens Person tog saaliden Skade, at han, paa nogle ubetydelige Contusioner nær paa Foden og Laaret, skiftede Klæder, besteeg en anden Hest og var i 3 Timer tilstæde ved Maneuren. Den 8de October afreiste han fra denne Stad til Linz. Ved Verona skulle store Maneuvrer holdes, hvor 75,000 Mand trække sammen under Commando, af Greve v. Radezky med et uhyre Cavallerie. Erkehertugerne Rainer og Johann ville bivaane disse Maneuvrer og mange anseelige Udlændinger ville indfinde sig derved. Efterretningerne fra Jtalien lyde meere beroligende Hs. Majestæt den Russiske Keiser, som har bereiset Polen i sin største Udstrækning fra Kalisch til Kauen, ankom den 28de September om Aftenen Kl. 10 i bedste Velgaaende til Ticharskoyesel, hvor Keiserinden nu opholder sig. Den 28de Kl. 11 om Formiddagen. afløb Orlogskibet Fere Champenoise paa 74 Kanoner af Stabelen paa Skibsværftet ved Ochta ved St. Petersborg. Hs. Majestæt den Russiske Keiser har ved en Ukas af 13de September tilladt en toldfrie Jndførsel af alleslags Kornvarer til alle Havne i Østersøen og det hvide Hav.